Viatge creatiu. Del silenci a la floració
2026-02-10 17:00 - 2026-05-19 19:00 UTC | UNED GARROTXA, Joan Pere Fontanella 3, Olot, 17800, Spain
Un camí de connexió, expressió i transformació personal i col·lectiva a través de l’art i la natura.
Aquest curs ofereix un viatge creatiu que comença a l’hivern, amb el silenci i la introspecció, i avança cap a la llum i l’esclat de la primavera. Un camí per reconnectar amb la natura i amb tu mateix/a, mitjançant tècniques artístiques inspiradores. A través de l’expressió plàstica, l’observació conscient i la creació col·lectiva, explorarem com l’art pot ser una eina de benestar i desenvolupament personal. Un espai per compartir, experimentar i gaudir, seguint el ritme de les estacions.
Igual que la natura té els seus cicles, nosaltres també necessitem espais per aturar-nos, arrelar i després florir. Aquest no és un curs qualsevol, sinó un viatge, una aventura creativa on la natura i l’art ens guiaran per transformar-nos, plegades. Al llarg de 12 sessions treballarem amb l’art i la natura. Farem activitats molt senzilles: observació, collage, escriptura, estampació, observació… No cal tenir cap experiència artística. L’important no és el resultat, sinó el procés: aturar-nos, escoltar-nos, reconnectar amb nosaltres i amb el grup.

Igual que una llavor necessita temps, aigua i llum per créixer, nosaltres també necessitem espais per aturar-nos, respirar i crear. El que busquem no és només aprendre tècniques artístiques, sinó viure un procés personal i col·lectiu. Crear juntes, celebrar juntse, cuidar-nos i cuidar el vincle amb la natura. Una oportunitat única d’experimentar l’art com a eina de salut i creixement.Aquest curs vol ser això: un viatge compartit del silenci a la floració.
A càrrec d’Irene Cervera-Buisán, facilitadora i formadora en salut, art i natura, membre de Les trenades.
Durada: 30 hores
12 sessions presencials de 2 hores , complementades amb 6 hores d’activitats autodidactes (lectura, observació i pràctica personal).
Lloc: Olot, seu UNED Garrotxa, i espais naturals de la localitat
Calendari: dimarts de 17 a 19h.

Febrer: 10, 17.
Març: 3, 10, 17, 24.
Abril: 7, 14, 21, 28.
Maig: 12, 19

Aportació: 55€ (UNED SÈNIORS +50)
Places limitades! Inscripció a UNED GARROTXA (tancament inscripcions 26 de de setembre)
